Лэнс Стивенсон

Лэнс Стивенсон, бага (, 1990 оны есдүгээр сарын 5, Нью-Йорк, Бруклин) — Америкийн мэргэжлийн сагсан бөмбөгчин, НБА-гийн «Лос-Анжелес Клипперс» багт тоглодог.

 Намтар 
Стивенсон 2010 оны драфтын №40 дэх сонголтоор Индиана Пэйсерс багт элсчээ. Ирээдүйтэй шинэ тоглогчтой баг нь улирал эхлэхэс өмнө олон жилийн гэрээг байгуулж амжжээ. 2012 оны дөрөвдүгээр сарын 25-нд Чикаго Буллз багийн эсрэг тоглохдоо өөрийн дээд оноо болох 22 оноог авчээ. Стивенсон 2013 оны арваннэгдүгээр сарын 1-нд Мемфис Гриззлис багтай тоглоход 13 оноо, 11 бөмбөг авалт, 12 дамжуулалтаар анхны трипл-дабл хийжээ. Тэрээр хоёр дахь трипл-даблаа Бостон Селтикс багтай 2013 оны арваннэгдүгээр сарын 22-нд тоглоход 10 оноо, 10 дамжуулалт, 11 бөмбөг авалтаар хийсэн байна. Арванхоёрдугаар сарын 22-нд мөн л Селтиксийн эсрэг 12 оноо, 10 дамжуулалт, 10 бөмбөг авалтаар замналыг гурав дахь трипл-даблаа гүйцэтгэжээ.http://www.nba.com/pacers/news/lance-dances-his-way-triple-double

2014 оны нэгдүгээр сарын 16-нд Никсийн эсрэг 28 оноо авсан нь Стивенсоний дээд оноо авалт юм.http://espn.go.com/nba/boxscore?gameId=400489451

2013-2014 онд 13.8 оноо, 7.2 самбар, 4.6 дамжуулалт, 0.7 таслалт дунджилсан Стивенсонд 5 жилийн 44 сая долларыг амласан боловч долоодугаар сарын 18-нд Шарлотт Хорнетс руу 3 жилийн 27 сая доллараар  явжээ.

2015 оны зургадугаар сарын 15-нд «Лос-Анжелес Клипперс» рүү Мэтт Барнс, Спенсер Хоусоор солигдов.

Лавлах холбоос

 Цахим холбоос 
 Лэнс Стивенсон - НБА
 Профайл - Цинциннати
 Профайл - ESPN.com
 Лэнс Стивенсон - basketball-reference.com 

Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Сагсан бөмбөгийн шидэгч-хамгаалагч
Ангилал:Индиана Пэйсерс багийн тоглогч
Ангилал:Шарлотт Хорнетс багийн тоглогч
Ангилал:Лос Анжелес Клипперс багийн тоглогч
Ангилал:Америкчууд
Ангилал:1990 онд төрсөн